open-index/open-wikipedia-markdown huggingface dataset:
אירופיום

**אירופיום** (באנגלית: **Europium**) הוא יסוד כימי מתכתי מסדרת הלנתנידים שסמלו הכימי Eu ומספרו האטומי 63. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות

אירופיום הוא היסוד הפעיל ביותר מסדרת הלנתנידים והוא מתחמצן במהירות באוויר. כמו לנתנידים אחרים, אירופיום מתלקח באוויר בטמפרטורה של 150-180°C.

## שימושים

לאירופיום אין שימוש מסחרי בצורתו המתכתית. בעבר הוא שימש ליצירת לייזרים ובזכות יכולתו לספוג נייטרונים הוא נמצא בכורים גרעיניים. אירופיום חמצני Eu2O3 שימש ליצירת צבע אדום בטלוויזיות. מלחי אירופיום מתחרים עם חומרים פלואורסצנטיים (תרכובות זרחן) מכיוון שחלקם זוהרים ימים לאחר שנחשפו לכמה דקות באור.

## היסטוריה

אירופיום הופק לראשונה על ידי פול אמיל לקוק (Paul Émile Lecoq de Boisbaudran) ב-1890 משברי סמריום - גדוליניום. אירופיום מתכתי טהור בודד רק בשנים האחרונות.

## צורה בטבע

אירופיום מעולם לא נמצא בטבע בצורתו החופשית ויש סוגי מינרלים רבים שמכילים אותו.
מינרלים:
* פלואורידים (תרכובות פלואור)
**EuF2
** EuF3
* כלורידים (תרכובות כלור)
**EuCl2
** EuCl3
* ברומידים (תרכובות ברום)
** EuBr2
** EuBr3
* יודידים (תרכובות יוד)
** EuI2
** EuI3
* תחמוצות
** Eu2O3
** Eu2O4
* סולפידים (תרכובות גופרית)
** EuS
* ניטריטים (תרכובות חנקן)
** EuN

## רעילות

מנגנוני רעילותם של תרכובות אירופיום עוד לא הובנו במלואם מכיוון שטרם נחקרו, אך אין עדויות שאירופיום רעיל יותר מלנתנידים אחרים. לאירופיום אין תפקיד ביולוגי.

## קישורים חיצוניים

* אירופיום ב-Webelements (אנגלית)
* 

קטגוריה:יסודות כימיים
קטגוריה:לנתנידים
סמריום

**סמריום** (באנגלית: **Samarium**) הוא יסוד כימי מסדרת הלנתנידים שסמלו הכימי Sm ומספרו האטומי 62. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות

סמריום הוא מתכת לבנה כסופה בעלת ברק מתכתי, עמידה בצורה סבירה בפני קורוזיה ומתלקחת ב-150 מעלות צלזיוס.

## שימושים

שימושי הסמריום:

* בדומה ללנתנידים אחרים, לסמריום יישומים בתאורת פחמן בתעשיית הסרטים.
* סמריום משמש כמגן נייטרונים בכורים גרעיניים.
* לסמריום יישומים בסגסוגות.
* לSmCo5 יישומים בייצור מגנטים חזקים במיוחד העמידים בפני דמגנטיזציה (דעיכת מגנטיות).
* Sm2O3 שמוסף לזכוכית סופג אור תת אדום. בנוסף לכך חומר זה משמש כזרז במספר ריאקציות כימיות.

## היסטוריה

הסמריום זוהה ב-1853 באנליזה ספקטרוסקופית של דידמיום (תערובת מתכות) על ידי כימאי שווצרי בשם ג'ין צ'ארלס (Jean Charles Galissard de Marignac). סמריום בודד לראשונה מהמינרל סמרסקיט ((Y,Ce,U,Fe)3(Nb,Ta,Ti)5O16) ב-1879 על ידי כימאי צרפתי בשם פול אמיל לקוק (Paul Émile).

## צורה בטבע

סמריום לא מופיע בטבע בצורתו החופשית, אלא נמצא במספר מינרלים כגון מונזיט, בסטנסיט וסמרסקיט. המקורות המסחריים של סמריום הם מונזיט (שמכיל 2.8% סמריום) ובסטנסיט. את הסמריום מבודדים באמצעות אלקטרוליזה של תערובת של SmCl3 מותך עם NaCl (או CaCl2). בתהליך זה מתקבל כלור כתוצר לוואי. שיטה נוספת לבידוד סמריום היא באמצעות חילוף יונים.

## אמצעי זהירות

כמו לנתנידים אחרים, לסמריום רעילות נמוכה. מנגנוני רעילותו לא נחקרו, וידוע מעט על אופן פעולתם. 
לסמריום אין תפקיד ביולוגי, אך הוא עלול להאיץ מטאבוליזם.

## קישורים חיצוניים

* 

* סמריום ב-Webelements (אנגלית)

קטגוריה:יסודות כימיים
קטגוריה:לנתנידים
טרביום

**טרביום** (באנגלית: **Terbium**) הוא יסוד כימי מסדרת הלנתנידים שסמלו הכימי Tb ומספרו האטומי 65. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות

טרביום הוא מתכת כסופה אפורה, רקיעה, ניתנת לחישול ורכה מספיק בשביל שניתן יהיה לחתוך אותה עם סכין. טרביום יציב יחסית כשנחשף לאוויר. לטרביום שתי צורות אלוטרופיות.

## שימושים

שימושי הטרביום:

* לטרביום יישומים בייצור סגסוגות.
* לטרביום תפקיד בייצור מכשירים אלקטרוניים כטרביום פוספיד.
* לTb2O3 שימוש בתור צבע בטלוויזיות צבעוניות.
* יחד עם תחמוצת זירקוניום (ZrO2), לטרביום שימוש בתור חומר מייצב בתאי דלק בטמפרטורות גבוהות.

## היסטוריה

הטרביום זוהה ב-1843 על ידי הכימאי השוודי קרל מוסנדר (Carl Gustaf Mosander), בתור זיהום בתחמוצת איטריום (Y2O3) ונקרא על שם הכפר איטרבי בשוודיה.

## צורה בטבע

טרביום לא מופיע לעולם בטבע בצורתו החופשית, אך הוא נמצא בכמה מינרלים כגון צריט, גדוליניט, מונזיט (שמכיל מעל 0.03% טרביום), קסנוטים (YPO4) ואוקסניט (שמכיל למעלה מ-1% טרביום).

ניתן לבודד טרביום מTbF3 באמצעות תגובה עם סידן כך:


2TbF3 + 3Ca → 2Tb + 3CaF2


## אמצעי זהירות

לטרביום ותרכובותיו רעילות נמוכה ומנגנוני רעילותו לא הובנו במלואם. 
לטרביום אין תפקיד ביולוגי ידוע.

## קישורים חיצוניים

* טרביום ב-Webelements (אנגלית)
* 

קטגוריה:יסודות כימיים
קטגוריה:לנתנידים
דגל סמואה האמריקנית

**ה[[דגל]] הלאומי של [[סמואה האמריקנית]]** אומץ ב-17 באפריל 1960. העיט שעל הדגל מתאר את היחסים שבין סמואה האמריקנית וארצות הברית. העיט מחזיק בציפורניו בסמלי הכוח המסורתיים השייכים למנהיגי הצ'יפים של סמואה.

## היסטוריה
ממוזער|ממוזער|Public plaque comm|דגל סמואה האמריקנית בלהקת פסיפיק של חיל הנחתים של ארצות הברית
לפני שהמתיישבים האירופאים הראשונים דרכו על אדמת האיים במאה ה-18, לא היה דגל לאיים. הם השתמשו לראשונה בדגלים במהלך המאה ה-19, אם כי לא ברור אילו מהם הונפו עקב תיעוד חלקי. גרמניה, האימפריה הבריטית וארצות הברית תבעו ריבונות על האיים בתחילת המאה; שלוש המדינות פתרו את המחלוקת על ידי חלוקת סמואה ביניהן במהלך האמנה המשולשת בשנת 1899. כתוצאה מהסכם עם המפקדים העליונים של האי טוטילה, ארצות הברית השתלטה על סמואה המזרחית ביותר ב-17 באפריל 1900, והניפה את דגלה באותו יום. דגל ארצות הברית המשיך להיות הדגל הרשמי היחיד של סמואה האמריקאית עד 1960.

באמצע המאה ה-20 החלו הסמואים לקחת תפקיד פעיל יותר בשלטון המקומי. כתוצאה מכך, החלו דיונים על דגל טריטוריאלי חדש והסמואים הוזמנו להציע רעיונות. מנהיגי ממשל מקומיים והמכון להרלדיקה של צבא ארצות הברית עיצבו אז את הדגל תוך שילוב רעיונות אלה בתוכו. הדגל אומץ רשמית ב-17 באפריל 1960, שישים שנה ליום שבו הניפה ארצות הברית לראשונה את הדגל האמריקני מעל סמואה.

הדגל הונף לראשונה ביום הדגל, 17 באפריל 1960. בשנה הקודמת, עיצוב הדגל זכה בתחרות עיצוב הדגל בתיכון סמואנה, בעיצובו של תלמיד התיכון פארטי סוטואה. טיוטה נשלחה למכון להרלדיקה של צבא ארצות הברית.

עותק של הדגל, שהובא לירח על ידי אסטרונאוטים בארבע משימות תוכנית אפולו מ-1969 עד 1971, מוצג במוזיאון ז'אן פ. היידון בפאגו פאגו.

## עיצוב
הדגל מורכב ממשולש לבן גדול, המופנה לכיוון התורן, צבוע באדום ונוגע בעיט, על שדה כחול. העיט, הציפור הלאומית של ארצות הברית, מחזיק בציפורניו בסמלי הכוח המסורתיים השייכים למנהיגי הצ'יפים של סמואה.

הצבעים והסמלים של הדגל נושאים משמעויות תרבותיות, פוליטיות ואזוריות. האדום, הלבן והכחול מייצגים את הצבעים המשמשים באופן מסורתי הן ארצות הברית והן סמואה. העיט הקירח מייצג את ארצות הברית ומופיע על הדגל, למרות שהוא אינו חי בסמואה האמריקאית. הוא אוחז בשני סמלים סמואים, מרמזים על האפוטרופסות האמריקנית על סמואה האמריקנית, וכן מעורר את החותם הגדול של ארצות הברית.

סמואה האמריקאית מקיימת חגיגת יום הדגל ב-17 באפריל בכל שנה.

## ראו גם
* סמל סמואה האמריקנית

## קישורים חיצוניים

* 
* 

סמואה
סמואה האמריקאית
קטגוריה:סמואה האמריקנית: סמלים לאומיים
סמואה האמריקנית
סמואה האמריקנית
דיספרוסיום

**דיספרוסיום** (באנגלית: **Dysprosium**) הוא יסוד כימי מסדרת הלנתנידים שסמלו הכימי Dy ומספרו האטומי 66. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות

דיספרוסיום הוא מתכת כסופה, בעלת ברק מתכתי היציבה באוויר בטמפרטורת החדר. ניתן להמיס דיספרוסיום בחומצות. דיספרוסיום רך מאוד, ניתן לחתוך אותו עם סכין מטבח. תכונותיו מושפעות במידה ניכרת מזיהומים (לדוגמה מתכות אחרות), אפילו בריכוזים נמוכים.

## שימושים

שימושי הדיספרוסיום:
* יחד עם מתכות אחרות (כמו ונדיום למשל), לדיספרוסיום יישומים בייצור לייזרים.
* בזכות יכולתו לבלוע נייטרונים, לדיספרוסיום (תחמוצת דיספרוסיום עם ניקל) יישומים בכורים גרעיניים. בנוסף לכך, לדיספרוסיום יישומים בקירור כורים גרעיניים.
* לתרכובות של דיספרוסיום וקדמיום עם יסודות מהטור ה-16 בטבלה המחזורית תפקיד בתור מקור לאור תת אדום.
* בזכות תכונותיו המגנטיות, לדיספרוסיום חשיבות בייצור דיסקים קשיחים.
* דיספרוסיום-יוד (DyI2) נפוץ בנורות מתכת הליד.

## היסטוריה

הדיספרוסיום (מקור השם במילה היוונית "dysprositos" שמשמעותה "קשה להשגה") זוהה לראשונה בשנת 1886 בפריז על ידי הכימאי הצרפתי פול אמיל לקוק (Paul Émile Lecoq). דיספרוסיום מתכתי בודד לראשונה רק בשנות ה-50.

## צורה בטבע

דיספרוסיום לא מופיע בטבע לעולם בצורתו החופשית, אך הוא נמצא בכמה מינרלים כמו קסנוטים, פרגוסוניט, אוקסניט, פוליכרס, גדוליניט, בלומסטרנדין, מונזיט ובסטנסיט. בטבע דיספרוסיום מופיע לעיתים קרובות יחד עם ארביום והולמיום.

ניתן לבודד דיספרוסיום מDyF3 באמצעות תגובה עם סידן, כך:


2DyF3 + 3Ca → 2Dy + 3CaF2


## אמצעי זהירות

כמו לנתנידים אחרים, לדיספרוסיום רעילות נמוכה. מנגנוני רעילותו לא הובנו במלואם. 
לדיספרוסיום אין תפקיד ביולוגי.

## קישורים חיצוניים

* דיספרוסיום ב-Webelements (אנגלית)
* 

קטגוריה:יסודות כימיים
קטגוריה:לנתנידים
מחסנית

שמאל|ממוזער|250px|מחסנית לאקדח בקוטר 9 מ"מ
**מחסנית** היא אמצעי הזנה של תחמושת לכלי ירייה, לרוב רובים ואקדחים. 

## מבנה המחסנית וסוגֶיה
[ממוזער|מחסנית צולבת במצב 'הכנס' ברובה [M16]]
המחסנית עשויה לרוב ממתכת או מתכת בשילוב חומרים פלסטיים. ישנן מחסניות חד־טוריות שבהן הכדורים מסודרים בשורה אחת, וישנן מחסניות דו־טוריות בהן הכדורים מסודרים זה לצד זה וזה ומעל זה, מצידה התחתון של המחסנית. עֲקֵב המחסנית סוגר את המחסנית, ומשמש גם כמשטח ההתנגדות לקפיץ המחסנית. בחלקה העליון של המחסנית יש פתח הזנה, אשר דרכו מזינים אליה תחמושת וממנו נגרפת התחמושת אל בית הבליעה של כלי הירייה. פגמים במחסניות (כמו טעינת יתר לאורך זמן, או חלודה) הם אחד הגורמים למעצור בנשק.

לעיתים משתמשים ב**מחסנית צולבת**, שהיא למעשה שתי מחסניות המחוברות זו לזו בצורה מדורגת. מחסנית צולבת נועדה לזרז את הליך החלפת המחסנית עם התרוקנות המחסנית הראשונה.

אמצעי הזנה נוספים לנשק הם **שרשיר** ו**תוף**:
* **[[שרשיר תחמושת]]** מורכב מתחמושת המחוברת בתרמיל. בשרשיר מתפרק מחוברים התרמילים זה לזה לרוב באמצעות חוליות מתכת קצרות; לאחר שהקליע נורה, מופרד התרמיל המשומש ומועף מתריס הנשק. בשרשיר קבוע מחוברים התרמילים זה לזה לרוב באמצעות חוליות בד; לאחר שהקליע נורה, יוצא השרשיר מצדו השני של כלי הירייה, שלם אך ריק.
* **תוף** תחמושות הוא מכל מעוגל המשמש כמחסנית. היה בשימוש במקלע לואיס.

## היסטוריה
בעבר, שיטות הזנת הנשק הנהוגות היו טעינה ידנית של הנשק דרך צידו הקדמי של הקנה (אבק שרפה ותחמושת בנפרד-בדומה לשיטת ההזנה של התותחים באותה תקופה) או דרך בית הבליעה (כנהוג היום, לאחר המצאת התחמושת האחודה). עם ההתפתחות שנעשתה בכלי הנשק, הופיעו רובים בריחִיִּים בעלי שחלה (מחסנית פנימית) שבהם ניתן היה לבצע ירי מהיר יותר, בהשוואה לרובים מאותה תקופה. בחלקם נגרף הכדור עם תנועת בריח ידנית, ובחלקם היה צורך לדרוך את הנשק עם בוכנה (שיטת הפעולה של רובי הציד). לקראת ראשיתה של המאה ה-20 פותחו לראשונה כלי ירי אוטומטיים וחצי אוטומטיים בעלי הזנה ממחסנית. לעומת שיטות שהיו נהוגות בעבר, השימוש ברובה נטען ממחסנית הִקְנָה למפעילו קצב אש גבוה יותר ונוחות בתפעולו.

## ראו גם
* התפתחות כלי הירי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תחמושת
קטגוריה:כלי ירייה - מבנה ופעולה
קטגוריה:כלי קיבול
הולמיום

**הולמיום** (באנגלית: **Holmium**) הוא יסוד כימי מסדרת הלנתנידים שסמלו הכימי Ho ומספרו האטומי 67. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות
הולמיום הוא בעל המומנט המגנטי הגבוה ביותר (10.6µB) במצבו הטבעי. כאשר משולב עם איטריום הוא יוצר תרכובות מגנטיות חזקות. זהו יסוד רך ועמיד נגד קורוזיה, יציב באוויר יבש בטמפרטורת החדר, אך באוויר לח וטמפרטורות גבוהות יותר הוא מתחמצן במהירות ויוצר תחמוצת הולמיום צהבהבה. בצורתו הטהורה, בעל ברק מתכתי כסוף.

## שימושים
עקב תכונותיו המגנטיות, הולמיום שימושי ביצירת שדות מגנטיים. מכיוון שהוא מסוגל לספוג נייטרונים, הוא משמש בתור בולע נייטרונים בכורים גרעיניים. שימוש נוסף בתחמוצת הולמיום הוא צביעת זכוכית בצבע צהוב.

## היסטוריה
ההולמיום זוהה על ידי מארק דלפונטיין (Marc Delafontaine) וז'אק לואי סורה (Jacques Louis Soret) ב-1878 בזמן הבחינו בשיבוש בליעה ספקטרוגרפית של יסוד בלתי-ידוע (אותו כינו יסוד X). מאוחר יותר באותה שנה, פר תאודור קליב (Per Teodor Cleve) זיהה את היסוד באופן בלתי תלוי כשחקר תחמוצת ארביום.

לפי הטכניקה של קארל גואסטף מוסאנדר, תיאודור הסיר כל חומר "מזהם" שהיה בדגימת תחמוצת הארביום. מאמציו הניבו שני חומרים חדשים, האחד חום והשני ירוק. הוא קרא לחומר החום "הולמיה" (על שם עיר מולדתו, סטוקהולם) ולחומר הירוק קרא תוליה (Thulia). מאוחר יותר הסתבר שהולמיה היא תחמוצת הולמיום ותוליה היא תחמוצת תוליום.

## צורה בטבע
כלנתנידים אחרים, הולמיום לא נמצא בטבע בצורתו החופשית, אך נמצא במספר מינרלים כשהוא משולב עם יסודות אחרים (גדוליניום למשל). ניתן לבודד אותו במספר טכניקות, כמו למשל חילוף יונים.

## אמצעי זהירות
כלנתנידים אחרים, להולמיום רעילות נמוכה, מנגנוני רעילותו לא הובנו במלואם. חסר תפקיד ביולוגי, אך מסוגל להאיץ מטבוליזם.

## קישורים חיצוניים

*הולמיום ב-Webelements 
* 

*
קטגוריה:יסודות כימיים
קטגוריה:לנתנידים
ארביום

**אֵרְבִּיּוּם** (באנגלית: **Erbium**) הוא יסוד כימי מסדרת הלנתנידים שסמלו הכימי Er ומספרו האטומי 68. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות
ארביום הוא מתכת רכה, חשילה, היציבה באוויר ואינה מתחמצנת במהירות כלנתנידים אחרים. למלחיו צבע אדום, וטווח הספקטרום שלו נמצא באור הנראה, בעל-סגול וליד תת-אדום. תכונותיו משתנות בהתאם לריכוז זיהומים שנמצאים בו (לנתנידים אחרים, למשל).

## שימושים
*משמש כמגן נייטרונים בכורים גרעיניים.
*כשמוסף לונדיום, ארביום מוריד את חוזקה של הסגסוגת ומשפר את יכולת חישולה.
*לתחמוצת ארביום (Er2O3) יישומים בייצור תכשיטים זולים, משקפי שמש וזיגוג אמאיל.
*יישומים בצילום.
*יצור מגבר אופטי EDFA.

## היסטוריה
הארביום (נקרא על שם הכפר איטרבי בשוודיה) זוהה על ידי קרל גוסטף מוסנדר (Carl Gustaf Mosander) ב-1843. מוסנדר הפריד מהמינרל גדוליניט שלושה חומרים חדשים וקרא להם "איטריה", "ארביה" ו"טרביה". עד שנת 1860 שרר בלבול מסוים בין "ארביה" ל"טרביה", וב-1877 השמות שונו בהתאם. בשנת 1905 הצליחו ז'ורז' אורבן (Georges Urbain) וצ'ארלס ג'יימס (Charles James) לבודד באופן בלתי תלוי תחמוצת ארביום (Er2O3) טהורה. ארביום מתכתי טהור בודד רק בשנת 1934.

## צורה בטבע
כלנתנידים אחרים, ארביום לא מופיע בטבע לעולם בצורתו החופשית, אך הוא נמצא במינרלים כמו מונזיט. מבחינה היסטורית היה קשה ויקר לבודדו ממחצביו ורק לאחר שהומצאה טכניקת "חילוף יונים" ניתן היה להפיקו בקלות יחסית. המקורות המסחריים לארביום הם המינרלים קסנוטים ואוקסניט.

## אמצעי זהירות
לארביום ותרכובותיו רעילות נמוכה, מנגנוני רעילותו לא הובנו במלואם. חסר תפקיד ביולוגי, אך מסוגל להאיץ מטבוליזם.

## קישורים חיצוניים

*ארביום ב-Webelements (אנגלית)
* 

קטגוריה:יסודות כימיים
קטגוריה:לנתנידים
הפניום

**הַפניום** (באנגלית: **Hafnium**) הוא יסוד כימי מסדרת מתכות המעבר שסמלו הכימי Hf ומספרו האטומי 72.

## תכונות
הפניום הוא מתכת מעבר בצבע אפור בעלת ברק מתכתי, עמידה בפני קורוזיה ודומה מבחינה כימית לזירקוניום (פרט לצפיפותו, שגבוהה פי שניים מזו של זירקוניום). תכונותיו מושפעות מריכוז הזירקוניום שבו ותהליך הפרדתם כרוך בקושי רב. להפניום פונקציית עבודה נמוכה יחסית של 3.9 אלקטרון-וולט.

הפניום קרביד הוא חומר בינארי (מורכב משני חלקים, כמו NaCl) בעל עמידות גבוהה מאוד בפני חום. טמפרטורת התכתו היא 3310 מעלות צלזיוס.

## שימושים
* יישומים בבקרת כורים גרעיניים (יכולתו לבלוע נייטרונים גבוהה פי 600 מזו של זירקוניום).
* שימוש בסגסוגות, יחד עם ברזל, טיטניום, ניאוביום, טנטלום ומתכות נוספות.
* נשקל שימוש באיזוטופ הפניום בתור נשק גרעיני.
* תחמוצות הפניום משמשות החל משנת 2007 בתעשיית המיקרואלקטרוניקה, כחומר מבודד עבור טרנזיסטור MOSFET. תחמוצות ההפניום החליפו את תחמוצת הסיליקון כחומר המבודד בשל היותן בעלות מקדם דיאלקטרי הגבוה פי 4–6 מזה של תחמוצת הסיליקון, כתלות בהרכב ובמבנה התחמוצת.

## היסטוריה
ההפניום זוהה על ידי דירק קוסטר (Dirk Coster) וג'ורג' דה הוושי ב-1923 בקופנהגן שבדנמרק. זמן קצר לאחר גילויו, הדמיון בין הפניום לזירקוניום נחזה והוא זוהה במהלך אנליזה ספקטרוסקופית של זירקון בנורווגיה.

הפניום מתכתי בודד לראשונה על ידי יאן הנדריק דה בּוּר (Jan Hendrik de Boer) בעזרת יוד וטונגסטן.

## צורה בטבע
בטבע הפניום אינו מופיע בצורתו החופשית, אך הוא נמצא בתרכובות יחד עם זירקוניום. מינרלים כמו אלביט וזירקון מכילים בדרך כלל 1%–5% הפניום.
הדמיון הכימי בין זירקונים להפניום מקשה על הפרדתם וחצי מההפניום שמופק בעולם הוא תוצר לוואי של עיבוד זירקוניום.

## אמצעי זהירות
על אף שרוב האנשים לא יתקלו בהפניום בחייהם, יש להתייחס אל תרכובותיו כאל חומרים רעילים (גם אם הם לא מסוכנים).
אבק הפניום מתכתי יכול להתלקח באופן ספונטני באוויר ולכן מצריך הקפדה על כללי זהירות.

## קישורים חיצוניים

* הפניום ב-Webelements (אנגלית)
* 
## הערות שוליים

קטגוריה:יסודות כימיים
קטגוריה:מתכות מעבר
לוטציום

**לוטציום** (באנגלית: **Lutetium**) הוא יסוד כימי מסדרת הלנתנידים שסמלו הכימי Lu ומספרו האטומי 71. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

## תכונות
לוטציום הוא מתכת בצבע לבן כסוף, עמיד בפני קורוזיה ויציב באוויר.

## שימושים
הפקת כמויות שימושיות של היסוד כרוכה במאמץ ובמחיר גבוה, ובשל כך שימושיו מוגבלים מאוד. ביניהם:

*שימוש כזרז בתעשיית הנפט.
*שימושים באלקילציה ופילמור.

## היסטוריה
לוטציום (על-פי שמה הלטיני הקדום של "פריז" - לוטטיה) זוהה ב-1907 באופן בלתי תלוי על ידי המדען הצרפתי ז'ורז' אירבן (Georges Urbain) ועל ידי המינרלוג (מומחה למינרלים) האוסטרי קרל וולסבך (Carol Auer von Welsbach). שני החוקרים מצאו לוטציום כזיהום במינרל איטרביה.

תהליך הפרדה של לוטציום מאיטרביה תואר לראשונה על ידי אירבן. הוא בחר שני שמות ליסוד החדש: "ניואיטרביום" ("איטרביום חדש") ו"לוטסיום". ב-1949 השם "ניואיטרביום" נזנח לטובת "לוטציום".

## צורה בטבע
לוטציום אינו מופיע בטבע בצורתו החופשית, אלא יחד עם מתכות אחרות. תהליך הפרדתו ממתכות אחרות הוא קשה במיוחד, מה שהופך אותו (יחד עם נדירותו) לאחד היסודות היקרים ביותר בעולם (מחירו גבוה פי שישה מזהב).

לוטציום מופק מסחרית בעיקר מהמינרל מונזיט (0.003% בקירוב). לוטציום מתכתי טהור בודד שנים רבות לאחר זיהויו בזכות התפתחות טכניקות טיהור כמו חילוף יונים.

## אמצעי זהירות
ללוטציום רעילות נמוכה. אין לו תפקיד ביולוגי, אך מסוגל להאיץ מטבוליזם.

## קישורים חיצוניים

*לוטציום ב-Webelements (אנגלית)
* 

קטגוריה:יסודות כימיים
קטגוריה:לנתנידים
חריזה (מלאכת יד)

שמאל|ממוזער|250px|חריזה מסורתית בגאנה 
ממוזער|250px| חריזת משולשים
**חריזה** היא האמנות או הטכניקה של צירוף חרוז אחד למשנהו באמצעות חוט או חבל.

בשנות האלפיים, רוב צורות החריזה משמשות לייצור חפצי הלבשה (בגדים, ארנקים ונעליים) או תכשיטים, אולם משתמשים בחריזה ליצירת אמנות, לקישוט מבנים ולפסלים. התכשיט הנוצר מחריזה נקרא **מחרוזת**.

## טכניקות חריזה
טכניקות החריזה מתחלקות לשני סוגים עיקריים:
* שימוש בנול אריגה.
* ללא נול, בטכניקות של השחלה, פיוטה, ראוו, הרינגבון ונטינג.

ניתן לבצע חריזה בשילוב חומרים שונים כגון: פימו, חרס, חרוזי זכוכית, מתכות ואבנים יקרות.

## היסטוריה ותרבות
מרבית תרבויות העולם השתמשו בטכניקות של חריזה ליצירת תכשיטים, בגדים ויצירות אמנות. עדויות ארכאולוגיות מעידות על קיומן של טכניקות חריזה כבר בתרבות הנאטופית, כ-15,000 שנים לפני זמננו.

בתקופות קדומות היה שימוש רב לחריזה ולחרוזים בייצור חפצי דת וקמעות, שהמשתמשים בהם האמינו כי הם מביאים מזל או מרפא.
כיום עם התקדמות הטכנולוגיה פותחו חרוזים באיכות מאוד גבוהה ובמגוון רחב של צבעים וציפויים. חרוזים אלו משמשים את אומני החריזה בטכניקות שונות שפותחו לרמה מתודית.

## קישורים חיצוניים

* 

קטגוריה:מלאכת יד
קטגוריה:טקסטיל
קטגוריה:תכשיטים
*
חרוז (חפץ)

שמאל|ממוזער|250px|חרוזים
**חרוז** הוא חפץ בעל נקב מפולש. החרוז מחובר בדרך כלל לחרוזים אחרים באמצעות חוט או חבל בטכניקה הנקראת חריזה. החרוזים נעשים בצורות שונות ובגדלים שונים. גודלם של החרוזים משתנה בין מילימטרים בודדים למספר סנטימטרים.

חרוזים עשויים מחומרים שונים כגון: זכוכית, פלסטיק, פימו, אבן, אבני חן, אבנים יקרות ואף מזרעים, מתכות, חרס, עיסת נייר, עץ ושרף.

## היסטוריה
חרוזים קדומים נתגלו מחומרים טבעיים של קונכיות, צדפים, עצמות בעלי חיים, חרס וזכוכית. חרוזים ידועים כאחת מצורות המסחר הקדומות ביותר של המין האנושי. שימוש ומסחר בחרוזים התקיים לאורך כל ההיסטוריה האנושית. הממצא העתיק ביותר של חרוזים הוא ממרוקו, ומתוארך לכ-150,000 שנה לפני זמננו.

חרוזי זכוכית הופיעו לראשונה כ-6,000 שנה לפני זמננו במסופוטמיה וצפון סוריה. המילה "חרוזים" מוזכרת בתנ"ך פעם אחת בלבד.

בשנת 2022 התגלה חרוז זהב בירושלים מתקופת בית ראשון. 

### חרוזי זכוכית
חרוזי הזכוכית העתיקים נוצרו בטכניקה שנקראת ליבה, שהיא טכניקה מורכבת לייצור ולכן אינה נפוצה במיוחד. הזכוכית עצמה עשויה מחומר טבעי שהוא תרכובת של קוורץ, סיד ומלחת. בתקופות קדומות לאחר הכנת תרכובת הזכוכית היו שופכים אותה לתוך קונוס העשוי חרס, ולאחר ההתקרשות היו שוברים את החרס על מנת להפריד את הזכוכית מהקונוס.

## שימושים
בני אדם משתמשים בחרוזים החל מהתקופה הפרהיסטורית לצורכי אמנות, אומנות, לשיבוץ בתכשיטים, בביגוד ובמגוון חפצי נוי, אביזרים וחפצים שימושיים. חרוזים שימשו גם באביזרי דת (לדוגמה - במחרוזת תפילה), וכקמעות מזל.

## גלריה

File:Millefiori beads, 1920s.JPG|חרוזי מוראנו, המיוצרים באופן מסורתי באי מוראנו שבוונציה.
File:Pomegranate carved in the round MET DP110584.jpg|חרוז מגולף בצורת רימון עשוי שנהב או עצם, מהמאה ה-8-9 לפני הספירה, מסופוטמיה.
File:Perle Verre Epoque mérovingienne Metz 29012017.jpg|חרוז זכוכית טבעתי גדול, מהתקופה המרובינגית
File:PERLE VERRE 18 EME.jpg|חרוזים צרפתים מהמאה ה-18.
File:Beads, trade (AM 1989.235-8).jpg|חרוזי זכוכית צבעוניים מונציה ופרס ששימשו כאמצעי מסחר באפריקה
File:Early Medieval bead (FindID 611910).jpg|חרוז זכוכית מימי הביניים שנמצא בסומרסט שבאנגליה. מוערך שנוצר ב-300-200 לפני הספירה.
File:Insects in baltic amber1.jpg|חרוזי ענבר
File:1009 - Keramikos Museum, Athens - Clay beads, 10th century BC - Photo by Giovanni Dall'Orto, Nov 12 2009.jpg|חרוזי חימר מאתונה, מהמאה ה-10 לפני הספירה.
File:Koral1.jpg|חרוזי אלמוג אדום.
File:Drilled shell and bone and seed beads from the Lapita site at Bourewa in Fiji.jpg|חרוזים מפיג'י העשויים צדף, עצם וזרעים.
File:Separating beads.jpg|חרוזי פלסטיק ומתכת.
File:Hamabeads.jpg|טרמובידז - חרוזי פלסטיק המשמשים ליצירה ולציור. לאחר עיצוב הצורה הרצויה, החרוזים מותכים זה לזה באמצעות מגהץ.



## לקריאה נוספת

* Dubin, Lois Sherr. 1987. **The History of Beads from 30,000 BC to the Present**. London: Thames & Hudson
* Sleen, Wicher Gosen Nicholaas. 1973. **A Handbook on Beads**. Liège: Librairie Halbart


## קישורים חיצוניים

* 

## הערות שוליים

קטגוריה:מלאכת יד
קטגוריה:תכשיטים
קטגוריה:מילים יחידאיות בתנ"ך
קטגוריה:ממצאים ארכאולוגיים
קטגוריה:ממצאים ארכאולוגיים מחרס
קטגוריה:ממצאים ארכאולוגיים מאבן
קטגוריה:ממצאים ארכאולוגיים מעצם
קטגוריה:ממצאים ארכאולוגיים ממתכת
קטגוריה:רכיבי תכשיטים
קטגוריה:חריזה (מלאכת יד)
רניום

**רניום** (**Rhenium**) הוא יסוד כימי מסדרת מתכות המעבר שסמלו הכימי Re ומספרו האטומי 75.

## תכונות
רניום הוא מתכת כסופה לבנה, מבריקה, בעלת נקודת הרתיחה הגבוהה ביותר מכל היסודות. רניום הוא גם אחד היסודות הצפופים ביותר פרט לפלטינה, אירידיום ואוסמיום. דרגות החמצון שלו הן 1-, 1+, 2+, 3+, 4+, 5+, 6+ ו-7+.

סגסוגות רניום ומוליבדן הן מוליכי על בטמפרטורות הנמוכות מ-10 מעלות קלווין (מינוס 263.15 צלזיוס).

## שימושים
שימושו העיקרי הוא בתור זרז בתהליך סילוק עופרת מדלק ובייצור סגסוגות על לחלקי מנועי סילון. שימושים נוספים:
* רניום שימש בייצור סגסוגות טונגסטן ומוליבדן.
* פרט לסילוק עופרת מדלק, לרניום שימושים נוספים כזרז ריאקציות כימיות.
* מהווה רכיב חשוב בחלק ממנורות ההבזק ("פלאש") במצלמות.
* ייצור מוליכי-על בטמפרטורות נמוכות.

## היסטוריה
קיומו נחזה על ידי הנרי מוזלי ב-1914. בפועל, רניום זוהה בגרמניה בשנת 1925, כאשר וולטר נודאק (Walter Noddack), אידה טאק (Ida Tacke) ואוטו ברג (Otto Berg) דיווחו על יסוד חדש שמצאו במחצב פלטינה ובמינרלים קולומביט, גדוליניט ומוליבדניט. בשנת 1928 הם הצליחו למצות גרם בודד של רניום מ-660 קילוגרם מוליבדניט. את היסוד החדש כינו על שם הנהר ריין.

התהליך היה מסובך ויקר ולכן נזנח עד לשנות ה-50 המוקדמות כאשר סגסוגות טונגסטן-רניום ומוליבדן-רניום נכנסו לשימוש.

## צורה בטבע
רניום לא נמצא בטבע בצורתו החופשית, גם בצורת תרכובת הוא לא מופיע והמקור המסחרי שלו הוא מחצבי מוליבדן (שיכולים להכיל בין 0.002% ל-0.2% רניום). בקרום כדור הארץ, רניום נמצא בריכוז של 0.001 חלקים למיליון (ppm).

## אמצעי זהירות
לא ידוע האם רניום רעיל ולכן הוא מצריך טיפול בהתאם.

## קישורים חיצוניים

* רניום ב-Webelements (אנגלית)
* 

קטגוריה:יסודות כימיים
קטגוריה:מתכות מעבר
סמוך למודע

ממוזער|תרשים המייצג את מודל הנפש הפרוידיאני

**סמוך למודע**, הידוע גם כ**פְּרֵה־מודע** או **קדם־מודע** (באנגלית: **Preconscious**), על פי התאוריה הפסיכואנליטית, הוא כלל הזכרונות, הרגשות והמחשבות שאינם נמצאים במודעות האדם ברגע נתון, אך הם נגישים לתודעה, ולכן אינם נחשבים לא-מודעים לחלוטין. זהו הרובד האמצעי במודל הטופוגרפי של זיגמונד פרויד, המצוי בין הרובד המודע לבין הרובד הלא-מודע.

התכנים המצויים בחלק הסמוך למודע של האדם, כוללים זכרונות של אירועים אישיים, מידע שנצבר לאורך החיים (למשל הידע לגבי משמעותן של מילים), ידע לגבי מיומנויות נרכשות (למשל סדרת הפעולות לקשירת שרוכי נעליים או לנהיגה במכונית), מידע שהאדם חש שנמצא "על קצה הלשון", ועוד. ברגע שמיומנויות מסוג זה נרכשות, הן בדרך כלל מבוצעות מחוץ להכרה המודעת, אך תשומת לבו של האדם יכולה להיות מופנית אליהם בקלות יחסית, או עם מאמץ מנטלי מסוים, לכשירצה בכך. על פי המודל הפרוידיאני, התכנים בסמוך למודע אינם מודחקים, כפי שמתרחש במקרה של תכנים קשים להתמודדות שמודחקים אל הלא-מודע, ולכן תכנים שבסמוך למודע זמינים בקלות להיזכרות והעלאה למודע.

תפקיד נוסף שממלא הסמוך למודע, על פי המודל, הוא תפקיד של צנזור - זהו החלק בו רעיונות לא רצויים עוברים אל הלא-מודע, בעוד תכנים נוחים להתמודדות נותרים זמינים למודעות ברובד הסמוך למודע או המודע.

## קישורים חיצוניים
* סמוך למודע, בלקסיקון הפסיכולוגי "בטיפולנט"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פסיכואנליזה
קטגוריה:תורת ההכרה
לייז'–בסטון–לייז'

**לייז'–בסטון–לייז**' הוא מרוץ אופניים חד-יומי המתקיים באפריל, בכל שנה, בבלגיה. המרוץ הוא הוותיק ביותר מבין חמשת המונומנטים הנחשבים כמרוצים החד יומיים החשובים ביותר בעולם מרוצי האופניים.

## ההיסטוריה של המרוץ
המרוץ החל ב-1890 כמרוץ חובבים וב-1892 הפך למרוץ מקצועני. המרוץ מכונה גם "La Doyenne" שפירושו: הגברת המבוגרת ביותר. לאחר שלוש השנים הראשונות הופסק המרוץ, והוא התחדש שוב רק בשנת 1908. גם בשתי מלחמות העולם לא התקיים המרוץ. המרוץ נחשב למתאים גם לרוכבי הטורים הגדולים וזאת בניגוד למרוצים הקלאסיים האחרים שבהם נדרשות תכונות שלא קיימות תמיד אצל כוכבי הטור דה פראנס לדוגמה. כך אפשר לראות בין מנצחי העבר גם את אדי מרקס (חמש פעמים), פרדי קובלר (פעמיים), ז'ק אנקטיל וברנאר אינו (שזכה פעמיים במרוץ כאשר בפעם השנייה, ב-1980, הוא ניצח לאחר בריחת יחיד של 80 ק"מ בתנאי סופת שלג) שהיו מכוכביו הגדולים של הטור דה פראנס.

כיום מאורגן המרוץ על ידי חברת ASO המארגנת גם את הטור דה פראנס ואת מרוץ פריז - רובא.

## מסלול המרוץ
המרוץ מתנהל בחלק הוולוני של בלגיה, בארדנים הבלגיים, ואורכו הוא כ-253 ק"מ. המסלול יוצא מהככר המרכזית במרכז ההיסטורי של לייז' וממשיך בכיוון כללי דרומה במתווה מישורי אל העיירה בסטון שנמצאת ליד הגבול הצרפתי, אליה הוא מגיע לאחר כ-100 ק"מ. בדרך חזרה ללייז', המסלול מתפתל ועובר 12 גבעות שהן הקושי העיקרי במרוץ, עד אשר הוא מסתיים באן שהיא עיירה בפרברי לייז'. אחרי עשרות שנים בהן קו הסיום מוקם בפרברי לייז', הוחזר ב-2019 קו הסיום למרכז העיר.

מבין 12 הגבעות, ניתן לציין את הבאות כמפורסמות ביותר וכקובעות ביותר את מהלך המרוץ:
*לה רדוט (Côte de La Redoute) – נמצאת כ-35 ק"מ לסיום ובשלב מסוים בעלייה מגיע השיפוע עד 23%.
*רוש-או-פוקון (Roche-aux-Faucons) – נמצאת כ-15 ק"מ לפני הסיום. החליפה ב-2008 את העלייה המסורתית של סאר-טילמן (Sart-Tilman) והיא קצרה ותלולה יותר מהעלייה הוותיקה.
*סן ניקולא (Côte de Saint-Nicolas) – הגבעה העשירית. בעבר היוותה את סיום המרוץ, אך כדי להקשות על הרוכבים, הוסיפו ב-1992 המארגנים כ-5 ק"מ והסיום בעיירה אן (Ans), נמצא גם הוא במעלה גבעה.

## רוכבים אשר צברו מספר גדול של ניצחונות במרוץ
### חמישה ניצחונות
* אדי מרקס בשנים: 1969, 1971, 1972, 1973 ו-1975

### ארבעה ניצחונות
* מורנו ארג'נטין בשנים: 1985, 1986, 1987 ו-1991
* אלחנדרו ולוורדה בשנים: 2006, 2008, 2015 ו-2017

### שלושה ניצחונות
* לאון אואה בשנים: 1892, 1893 ו-1894
* אלפונס שפרס בשנים: 1929, 1931 ו-1935
* פרד דה ברוין בשנים: 1956, 1958 ו-1959
* טאדיי פוגאצ'אר בשנים: 2021, 2024 ו-2025

## רשימת המנצחים בשנים האחרונות
*1999 -  פרנק ונדנברוק
*2000 -  פאולו בטיני
*2001 -  אוסקר קמנצינד
*2002 -  פאולו בטיני
*2003 -  טיילר המילטון
*2004 -  דוידה רבלין
*2005 -  אלכסנדר וינוקורוב
*2006 -  אלחנדרו ולוורדה
*2007 -  דנילו די-לוקה
*2008 -  אלחנדרו ולוורדה
*2009 -  אנדי שלק
*2010 -  אלכסנדר וינוקורוב
*2011 -  פיליפ ז'ילבר
*2012 -  מקסים איגלינסקי
*2013 -  דן מרטין
*2014 -  סיימון גרנס
*2015 -  אלחנדרו ולוורדה
*2016 -  ווט פולס
*2017 -  אלחנדרו ולוורדה
*2018 -  בוב יאנגלס
*2019 -  יאקוב פוגלסן
*2020 -  פרימוש רוגליץ'
*2021 -  טאדיי פוגאצ'אר
*2022 -  רמקו אוונפול
*2023 -  רמקו אוונפול
*2024 -  טאדיי פוגאצ'אר
*2025 -  טאדיי פוגאצ'אר

## ראו גם
* לייז'–בסטון–לייז' לנשים
* הקלאסיקות של הארדנים

## קישורים חיצוניים

* 

* רשימת המנצחים

## הערות שוליים

קטגוריה:בלגיה: מרוצי אופניים
קטגוריה:לייז': ספורט
פרוטקטיניום

ממוזער
**פְּרוֹטַקְטִינְיוּם** (Protactinium או Brevium) הוא יסוד כימי רדיואקטיבי מסדרת האקטינידים שסמלו הכימי Pa ומספרו האטומי 91.

שמו נלקח מהמילה היוונית Protos שפירושה הוא אבא, בתוספת שם היסוד אקטיניום, והכוונה היא ל"אבי אקטיניום", מכיוון שניתן להפיק **<sup>231</sup>Pa** על ידי הפגזת 227Ac בקרינת אלפא.

## מאפיינים
הפרוטקטיניום הוא מתכת מסדרת האקטינידים. לפרוטקטיניום ברק מתכתי בהיר שמתעמעם לאחר זמן מה של חשיפה לאוויר. הפרוטקטיניום הופך למוליך-על בטמפרטורת 1.4°K

## היסטוריה
הפרוטאקטיניום זוהה לראשונה בשנת 1913 על ידי קזימיר פג'נס (Kasimir Fajans) וא.ו. גרינג (Oswald Helmuth Göhring) בזמן שחקרו את הזדקנות האורניום. האיזוטופ שהתגלה היה **<sup>234</sup>Pa** עם זמן מחצית חיים של 1.17 דקות. גילויו אושר רק בשנת 1918 כשאיזוטופ 231 זוהה ונחקר על ידי שתי קבוצת מדענים, אחת בגרמניה אשר כללה את אוטו האן וליזה מייטנר, ואחת בבריטניה אשר כללה את פרדריק סודי וג'ון קרנסטון. הפרוטאקטיניום בודד לראשונה בשנת 1934 על ידי אריסטיד פון גרוס (Aristid von Grosse) אשר הצליח לבודד מהתרכובת Pa2O5 ששקלה 2 מ"ג, 0.1 מ"ג של Pa על ידי החלפת החמצן ביוד, והרחקת היוד מהיודיד שהתקבל בעזרת חימום עם חוט להט בוואקום

2PaI5 → 2Pa + 5I2

בשנת 1961 הצליח משרד האנרגיה הבריטי להפיק 125 גרם פרוטאקטיניום 99.99% טהור לאחר שחצבו 55 טון במכרות והשקיעו חצי מיליון דולר.

## צורה בטבע
הפרוטקטיניום נמצא בעפרת רדיום. בכל 50 טון יש כ-125 גרם של 231Pa.

## תרכובות
נוצרו מספר תרכובות של פרוטקטיניום והן נחקרות.

*תרכובות פלואור:
PaF4

PaF5

*תרכובות כלור:
PaCl4

PaCl5

*תרכובות ברום:
PaBr4

PaBr5

* תרכובות יוד:
PaI3

PaI4

PaI5

*תרכובות חמצן:
PaO

PaO2

Pa2O5

## שימושים
הפרוטקטיניום אינו נמצא בשימוש בשל היותו יקר ורעיל, ובינתיים הוא משמש לצורכי מחקר בלבד. אך ההערכה היא ש-231Pa ניתן לביקוע גרעיני וליצירת תגובת שרשרת. המסה הקריטית שלו היא כ-750±180 קילוגרם.

## איזוטופים
לפרוטקטיניום 21 איזוטופים שונים. 3 האיזוטופים העיקריים הם:
*230 - בעל זמן מחצית חיים של 17.4 ימים.
*231 - בעל זמן מחצית חיים של 32,760 שנים (היציב ביותר).
*233 - בעל זמן מחצית חיים של 26.967 ימים.
תוצרי הדעיכה של הפרוטקטיניום הם 233U, <sup>230</sup>U, <sup>227</sup>Ac ו-<sup>230</sup>Th.

## לקריאה נוספת
תמונה של פרוטקטיניום
## קישורים חיצוניים

* 

קטגוריה:יסודות כימיים
קטגוריה:אקטינידים
קטגוריה:יסודות רדיואקטיביים
רוברטו קרלוס

**רוברטו קרלוס דה סילבה רושה** (בפורטוגזית: **Roberto Carlos da Silva Rocha**; נולד ב-10 באפריל 1973 בסאו פאולו) הידוע בקיצור כ**רוברטו קרלוס**, הוא כדורגלן עבר ברזילאי, ששיחק בעמדת המגן השמאלי, ומאמן כדורגל בהווה. הוא נחשב בעיני רבים למגן הטוב בהיסטוריה ונודע בין היתר בזכות הבעיטות החופשיות העוצמתיות שלו.

## קריירה
### קריירת מועדונים
קרלוס שיחק בפלמיירס, אינטר מילאנו, ריאל מדריד ופנרבחצ'ה.

במדי ריאל מדריד (בה שיחק במשך רוב הקריירה שלו, בשנים 1996–2007) זכה קרלוס ב-4 אליפויות ספרד ו-3 גביעי ליגת האלופות. הוא הבקיע 47 שערי ליגה, ועוד הרבה שערים במסגרות אחרות. אחד משעריו המפורסמים בריאל הובקע מנקודת הקרן.

בינואר 2011 עבר קרלוס לאנז'י מחצ'קלה מליגת העל הרוסית, והחל מספטמבר שימש כמאמן זמני בקבוצה. ב-30 בינואר 2012 הודיע קרלוס על שיפרוש בתום העונה ממשחק פעיל, והמשיך כיועץ מקצועי בקבוצה, עד שנת 2013.

### נבחרת
הוא צבר 125 הופעות בנבחרת ברזיל (שני רק לקאפו) והיה שותף בה במסגרת שלושה טורנירי גביעי עולם (1998, 2002 ו-2006) ואף זכה עם נבחרתו בטורניר של 2002. אחד מרגעי תהילתו הגדולים ביותר הוא השער שהבקיע במשחק ידידות נגד נבחרת צרפת בשנת 1997, אותו הבקיע בבעיטה חופשית מ-35 מטרים. הכדור עף במסלול דמוי בננה והגיע למהירות של כ-100 קילומטרים בשעה.

## קריירת אימון
במאי 2013 עבר רוברטו קרלוס לאמן את קבוצת סיוואספור מליגת העל הטורקית.

ביולי 2015 חתם על חוזה לאימון קבוצת דלהי דינמוס.

## תארים
**פלמיירס**
* אליפות ברזיל – 1993, 1994
* אליפות סאו פאולו – 1993, 1994
**ריאל מדריד**
* ליגת האלופות – 1998, 2000, 2002
* הגביע הבין-יבשתי – 1998, 2002
* אליפות ספרד – 1996/1997, 2000/2001, 2002/2003, 2006/2007
* הסופר קאפ הספרדי – 1997, 2001, 2003
* קופה אמריקה – 1997, 1999
* הסופר-קאפ האירופאי – 2002
**פנרבחצ'ה**
* הסופר קאפ הטורקי – 2007
**נבחרת ברזיל**
* מדליית ארד באולימפיאדה – 1996
* גביע הקונפדרציות – 1997
* מקום שני במונדיאל– 1998
* מונדיאל – 2002

## חיים אישיים
קרלוס הוא אב ל-11 ילדים משבע נשים שונות.

בדצמבר 2004 קרלוס קיבל אזרחות ספרדית מבלי שוויתר על אזרחותו הברזילאית.

ב-1 בינואר 2026 קרלוס קיבל התקף לב ואושפז בבית חולים.

## קישורים חיצוניים

* 

* 

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:סאו פאולו: כדורגלנים
קטגוריה:כדורגלני פלמיירס
קטגוריה:כדורגלני אינטר מילאנו
קטגוריה:כדורגלני ריאל מדריד
קטגוריה:כדורגלני קורינתיאנס
קטגוריה:כדורגלני פנרבחצ'ה
קטגוריה:כדורגלני אנז'י מחצ'קלה
קטגוריה:כדורגלני נבחרת ברזיל
קטגוריה:מדליסטים אולימפיים ברזילאים
קטגוריה:מאמני כדורגל ברזילאים
קטגוריה:מאמני אנז'י מחצ'קלה
קטגוריה:כדורגלני קופה אמריקה 1993
קטגוריה:כדורגלני קופה אמריקה 1995
קטגוריה:כדורגלני גביע הקונפדרציות 1997
קטגוריה:כדורגלני קופה אמריקה 1997
קטגוריה:כדורגלני מונדיאל 1998
קטגוריה:כדורגלני קופה אמריקה 1999
קטגוריה:כדורגלני מונדיאל 2002
קטגוריה:כדורגלני מונדיאל 2006
קטגוריה:ספורטאים ברזילאים באיטליה
קטגוריה:ספורטאים ברזילאים בספרד
קטגוריה:ספורטאים ברזילאים בטורקיה
קטגוריה:ספורטאים זרים ברוסיה
קטגוריה:ברזילאים שנולדו ב-1973
אקטיניום

ממוזער|ימין|דוגמית של אקטיניום
**אקטיניום** (Actinium) הוא יסוד כימי רדיואקטיבי מתכתי, שסמלו הכימי Ac ומספרו האטומי 89. אקטיניום הוא היסוד הראשון בסדרת האקטינידים.

## מאפיינים
צבעו של האקטיניום כסוף, ובחושך הוא זוהר בזוהר כחלחל בשל רדיואקטיביותו. בטבע הוא מופיע בכמויות קטנות בעפרת אורניום, שכן הוא אחד משלבי-הביניים של דעיכתו לעופרת. בכל טון של אורניום יש כעשירית הגרם של 227Ac. בתכונותיו הכימיות האקטיניום דומה מאוד לאנלוג המחזורי שלו, הלנתן.

## שימושים
אקטיניום הוא יסוד נדיר בטבע, אך הפקתו בצורה מלאכותית אינה יקרה. מופק בצורה מלאכותית על ידי הפצצת רדיום בנייטרון בכור גרעיני. בשל פעילותו הרדיואקטיבית הגבוהה (פי 150 מרדיום), הוא משמש כמקור נייטרונים. בנוסף לכך ניתן להשתמש בו ברדיואימונותרפיה.

## היסטוריה
האקטיניום זוהה ב-1899 על ידי הכימאי הצרפתי אנדרה לואי דביירן, שהפיק אותו מעפרת אורניום. מאוחר יותר, בשנת 1902, זיהה אותו באופן עצמאי כימאי אחר, פרידריך אוטו גיזל הגרמני. מקור שמו במילה היוונית "אקטינוס", שפירושה "קרן אור".

## איזוטופים
עד כה ידועים כ-36 איזוטופים של אקטיניום, העיקריים שבהם:
*217 - בעל זמן מחצית חיים של  שניות.
*225 - בעל זמן מחצית חיים של 10 ימים.
*226 - בעל זמן מחצית חיים של 29.37 שעות.
*227 - בעל זמן מחצית חיים של 21.773 שנים (היציב ביותר).

האיזוטופ היחיד המופיע בטבע הוא 227Ac. כמו כן לרוב האיזוטופים שלו זמן מחצית חיים בן פחות מדקה.

## זהירות
בשל פעילותו הרדיואקטיבית הגבוהה, האקטיניום מסוכן מאוד - כפלוטוניום. כמו כן, אכילת כמויות קטנות ביותר שלו היא סכנה חמורה לבריאות.

## קישורים חיצוניים

*האקטיניום באתר Webelements
* 

קטגוריה:יסודות כימיים
קטגוריה:אקטינידים
הנחה כוזבת

**הנחה כוזבת** הוא כשל לוגי שבו ההנחה שעליה מבוססת הכרזה או מסקנה, שגויה. מאחר שההנחה או הרעיון אינו נכון או אינו נכון באופן מלא, המסקנה עשויה אף היא להיות שגויה. מאחר שטיעון לוגי דורש תמיד הנחת בסיס, הנחה זו חייבת להיות תקפה כדי להסיק מסקנה תקפה, או כדי לקשר סיבה ומסובב. 

לדוגמה, אם נאמר בעקבות ג'ון דאן כי "אדם איננו אי" נבליע בתוך הטענה את ההנחה כי אדם אינו יכול להתקיים אלא בחברה ולכן מי שאינו חי בחברה אינו אדם. או, מקרה ברור יותר:
:#הרג קיים בכל חברה אנושית (הנחה)
:#הרג הוא מעשה טירוף (הנחה כוזבת)
:#לכן, אנשים הורגים מתוך אי-שפיות (מסקנה)

מאחר שידועים לנו מקרים כמו מלחמה, המתת חסד, הוצאה להורג אחרי משפט, וכדומה, שבהם ידוע לנו כי מבצעי ההרג היו שפויים, ההנחה השנייה היא כוזבת. 

קטגוריה:כשלים לוגיים
כשל ההיסטוריון

**כשל ההיסטוריון** הוא כשל לוגי המתרחש כאשר מניחים כי קובעי המדיניות בעבר ראו דברים מאותה נקודת מבט והחזיקו באותה כמות של מידע העומדת לרשות מי שמנתח את הדברים לאחר מכן. הכשל צוין לראשונה על ידי דייוויד האקט פישר, שטען כי הוא מקביל לכשל הפסיכולוג של ויליאם ג'יימס.

מניסויים שנערכו בפסיכולוגיה עולה כי אנשים נוטים לזכור באופן בלתי מדויק דברים שהתבררו כחשובים כאילו היו חשובים בעת התרחשות הדברים, ומתקשים להתעלם מן היתרון שבידיעה מה התרחש לאחר מכן. בפסיכולוגיה אפקט זה ידוע כהטיית ההערכה בדיעבד. 

דוגמאות:
* "אני זוכר שכששמעתי בפעם הראשונה את היטלר נואם, מאוד התרגשתי. הבנתי שברגע הזה גרמניה עומדת בפני מפנה היסטורי בתולדותיה."
* "לא היה שום צורך להוריד את הריבית במשק, משום שאחר כך התפרצה אינפלציה חמורה."

מובן שייתכן שמשפטים אלו נראו לאומרם נכון גם לפני שהוכחו ככאלו, אך הנטייה היא להאמין בהם רק לאחר שקרה הדבר.
## לקריאה נוספת

* Fischer, D. H. (1970). **Historians' Fallacies: Toward a Logic of Historical Thought.** New York: Harper Torchbooks.


היסטוריון, כשל ה
פרזנטיזם

**פרזנטיזם** הוא מונח המתאר התייחסות לתנאי החיים או אופן החשיבה בעבר כאילו היו דומים מאוד או זהים לאלו הקיימים היום. פרזנטיזם נתפס לרוב כהטיה תרבותית, הטיה קוגניטיבית או אף כשל לוגי, והיסטוריונים מודרניים מנסים להימנע ממנו. כאשר פרזנטיזם מתייחס לאירוע בעבר, הוא כולל ברוב המקרים גם אנכרוניזם היסטורי.

פרזנטיזם נובע מיכולתם המוגבלת של בני אדם להבין את מצבם של בני אדם אחרים או להזדהות עמם. המערכת המסוימת של ערכים מוסריים, תנאים חומריים וידע של נשואי הדיון מומרת לפיכך בזו של זה שדן בהם ומונח, במובלע, כי מערכת זו היא שהתקיימה מאז ומתמיד.

מקרים של פרזנטיזם ניתן למצוא כמעט בכל סרט, ספר או מחזה העוסקים באירועים היסטוריים. לעיתים קרובות, מובלעת ביצירה ההנחה כי ההבדל בין התקופות מתמצה בטכנולוגיה, בגדים וכלים שונים, אך התנהגותם של בני אדם זה אל זה וערכיהם המוסריים היו דומים לאלו של יוצרי הסרט, הספר או המחזה.

פרזנטיזם קיים גם כאשר מתייחסים לחייהם של אנשים אחרים במקום אחר. לדוגמה, כמעט כל סרטי המדע הבדיוני העוסקים בחוצנים מניחים כי עולם הערכים שלהם זהה או קרוב לזה של בני האדם, בשינויים קלים.

סוג ייחודי של פרזנטיזם הוא הכרזה המבטאת הנחה שאנשים אחרים בתקופה אחרת או במקום אחר חיים בתנאים ובהתאם לעולם המוסרי שהמכריז היה **רוצה** שהם יחיו. כלומר, הדובר משליך את שאיפותיו על אותם אחרים ומניח כי למרות שהוא עצמו אינו חי באותו אופן, אנשים אחרים יהיו מסוגלים באופן כלשהו לחיות כך. כמעט כל האוטופיות והדיסטופיות כוללות סוג כלשהו של פרזנטיזם.

דוגמאות:
* "אנשים בקמבודיה רוצים לחיות ברמת חיים טובה ולכן אם הם עובדים תמורת שני דולר ליום, זה סימן שמישהו מכריח אותם לעבוד בתנאים האלו" (ההנחה היא כי יש זהות בין הגדרת הדובר והגדרת הקמבודים ל"רמת חיים טובה").
* "אני לא מבין איך נשים במאה ה-18 לא התקוממו נגד הדיכוי הגברי. הן בוודאי מחו ודרשו זכות בחירה, אך קולן הושתק" (הדובר מניח כי נשים במאה ה-18 החזיקו בערכים פמיניסטיים מנוסחים היטב).
* "במאה ה-18 אנשים היו מאוד מאושרים מהחיים בכפר. זו הייתה תקופה של שקט ושלווה. קשה להבין איך האנשים הסכימו לעבור מהכפר לעיר ולעבוד במפעלים תמורת שכר רעב". (ההנחה היא כי המאה ה-18 הייתה תקופה אידילית, ואנשים חיו היטב ובהרמוניה מלאה. זו ההשלכה של הסובר).

כשל דומה הוא כשל "היסטוריה ויגית", שבו נתפש העבר כתהליך של התפתחות וקידמה מתמידים אל ההווה.
## ראו גם
*כשל ההיסטוריון
*אנכרוניזם

קטגוריה:כשלים לוגיים
נחמיה כהן

שמאל|ממוזער|250px|בית נחמיה בשכונת אבו תור בירושלים
**נחמיה כהן** (30 באפריל 1943 – 5 ביוני 1967) היה קצין צה"ל בדרגת סרן, לוחם בסיירת מטכ"ל. כהן חולק, יחד עם אהוד ברק, את התואר (הלא רשמי) "החייל המעוטר ביותר בצה"ל", לאחר שקיבל את עיטור המופת, ארבעה צל"שי הרמטכ"ל וכמה מכתבי הערכה על פעולותיו הביטחוניות.

## ביוגרפיה
נחמיה כהן נולד בירושלים להורים שעלו מטורקיה בסוף מלחמת העולם הראשונה. אחיו הוא אל"ם (במיל') אליעזר כהן (צ'יטה), שהיה טייס וקצין בכיר בחיל האוויר, ולאחר מכן חבר הכנסת.

בנובמבר 1961 התגייס לצה"ל והתנדב לסיירת מטכ"ל. כהן עבר טירונות צנחנים ולאחר מכן מסלול הכשרה כלוחם ביחידה וכן הכשרה כמפקד כיתה. באוגוסט 1963, אף שהוצבו בפניו מגבלות בקבלה לקורס, סיים בהצטיינות קורס קציני חי"ר ובסיומו שב ליחידה כמפקד צוות, והחליף את אהוד ברק כמפקד הפעולות הייעודיות של הסיירת. במהלך שירותו בסיירת מטכ"ל, ביצע פעולות רבות שבעקבותיהן זכה לצל"ש מהרמטכ"ל צבי צור, לשלושה צל"שים מהרמטכ"ל יצחק רבין ולעיטור המופת. נסיבות קבלת כל העיטורים נותרו חסויות. עיטור המופת הוענק לו על "מבצע כחל", פעולה של הסיירת שהוביל בעומק מצרים. הכוח הובא לשם בשלושה מסוקים תחת פיקודו של אחיו הבכור, הטייס אליעזר כהן. על פעולה זו זכו שניהם בצל"ש שהומר ב-1973 בעיטור המופת.

בפברואר 1967 עבר לחטיבת הצנחנים ושירת כסגן מפקד פלוגה ב' בגדוד 202. כהן השתתף במלחמת ששת הימים בקרב רפיח. ביום הראשון למלחמה נפל מפקד הפלוגה יחיאל אמסלם בטיהור מוצב חירבת דרג'. לאחר נפילת המ"פ קיבל כהן את הפיקוד על הפלוגה, הוביל אותה לקרב שנערך ליד חירבת זיתון ברצועת עזה ובמהלך הקרב נהרג.

כהן הובא לקבורה בבית הקברות הצבאי לשעת חירום בבארי ולאחר זמן הועבר לקבורה בבית הקברות הצבאי בהר הרצל בירושלים.

הרמטכ"ל יצחק רבין אמר כי "אין אני מכיר קצין מעולה כל כך בעל הישגים מרשימים כל כך שתרם לביטחון המדינה כמוהו". תפקידו בצנחנים נועד להכשירו לפיקוד עתידי על סיירת מטכ"ל.

על שמו נקראים המרכז הקהילתי "בית נחמיה" ברחוב ישי בירושלים, וחוגי הסיור הירושלמיים לבני נוער "אגודת חוגי הסיירות ע"ש סרן נחמיה כהן ז"ל", המופעלים בהתנדבות מזה שנים רבות על ידי חבריו.

## קישורים חיצוניים
* 
* 
*
* סרן נחמיה כהן, באתר חטיבת הצנחנים
* 
* עדי מנדל, נדב זק, סרן נחמיה כהן ז"ל, גיליון במחנה, מאי 2017, עמ'8–10

## הערות שוליים

קטגוריה:אישים הקבורים בבית הקברות הצבאי בהר הרצל
קטגוריה:בוגרי בית הספר היסודי בית הכרם
קטגוריה:בוגרי תיכון עירוני ג' (ירושלים)
קטגוריה:חיילי חטיבת הצנחנים
קטגוריה:חיילי חיל הרגלים במלחמת ששת הימים
קטגוריה:חללי צה"ל במלחמת ששת הימים
קטגוריה:לוחמי סיירת מטכ"ל
קטגוריה:לוחמים בעלי מספר עיטורים
קטגוריה:מעוטרי סיירת מטכ"ל
קטגוריה:מעוטרי עיטור המופת
קטגוריה:מעוטרי צל"ש הרמטכ"ל
קטגוריה:מפקדי פלוגות במלחמת ששת הימים
קטגוריה:אבו תור: אישים
קטגוריה:ישראלים שנולדו ב-1943
קטגוריה:ישראלים שנפטרו ב-1967
דוגמה (סרט)

**דוֹגמה** (באנגלית: **Dogma**) הוא סרט קולנוע משנת 1999 בבימויו של קווין סמית' ובכיכובם של לינדה פיורנטינו, אלן ריקמן, מאט דיימון, בן אפלק, ג'ורג' קרלין, סלמה הייק, כריס רוק, ג'ייסון מיוז, וכוכבי קולנוע רבים.

דוגמה הוא סרטו הרביעי של קווין סמית'. הוא סרט פילוסופי במסווה של קומדיה. בניגוד לסרטיו הקודמים של סמית', אשר העלו תהיות הנוגעות באופיים של בני האדם, הסרט הנוכחי מעלה בעיקר תהיות בנושא דת. בסרט מופיעות גם דמויות הקשורות לסרטים אחרים שביים.

## תקציר העלילה
שני מלאכים שגורשו מגן עדן (דיימון ואפלק) מוגלים לכדור הארץ. הם מוצאים פרצה בדוֹגמה הקתולית שבעזרתה הם רוצים לחזור לגן העדן (על ידי כניסתם לכנסייה הגואלת את כל מי שנכנס אליה). הבעיה היא שאם הם יצליחו, יתברר שאלוהים טעה. כיוון שזה בלתי אפשרי שהוא יטעה, הצלחתם תגרום להרס סדרי היקום והיקום יחדל מלהתקיים. כדי לעצור את שני המלאכים מלנצל את הפרצה, השרף מטטרון – קול האלוהים (אלן ריקמן) – שולח את בת'אני (לינדה פיורנטינו) לעצרם, כי היא הנצר האחרון למשפחתו של ישו. הוא מצרף אליה את ג'יי (ג'ייסון מיוז) ובוב השקט (קווין סמית'). הסכנה ברורה מאוד כיוון שאלוהים נעדר, ואף אחד אינו יודע היכן הוא. לעזרת בת'אני, ג'יי ובוב השקט, שולח השרף גם את רופוס (כריס רוק), השליח ה-13, ואליהם מצטרפת גם מוזה (סלמה הייק). החבורה צריכה להתמודד בנוסף למלאכים, גם עם הרשויות, עם סירובה של בת'אני להאמין במצב, עם חוסר הרצון של ג'יי ובוב השקט לעזור, עם שליחים מהגיהנום ואפילו עם התנגדות הכנסייה (עם ג'ורג' קרלין בתפקיד הקרדינל של ניו-ג'רזי) לעזור להם.

## פולמוס בעקבות הסרט
לקראת יציאת הסרט מספר נוצרים קתולים יצאו כנגדו, בטענה כי מדובר בחילול הקודש. סמית', נוצרי קתולי בעצמו אשר טען כי לא ביקש להעביר ביקורת על הנצרות בסרטו זה, שם ללעג את הביקורת ויצא להפגין בעצמו תחת שם בדוי, ואף התראיין לערוץ חדשות מקומי בבקרו את הסרט.

## סרט המשך
בנובמבר 2024 קווין סמית' הודיע על עבודה על סרט המשך לסרט. הוא צפוי להחזיר את בן אפלק ומאט דיימון בתפקידים של המלאכים הנופלים, ברטלבי ולוקי. סמית' מתכנן שהשתתפותם תהיה מעבר ל"הופעת קמע".

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי הרפתקאות אמריקאיים
קטגוריה:סרטי מיראמקס
קטגוריה:סרטי נצרות
קטגוריה:סרטי פנטזיה אמריקאיים
קטגוריה:סרטי קווין סמית'
קטגוריה:סרטי קומדיה אמריקאיים
קטגוריה:מחלוקות בנצרות בתרבות הפופולרית
קטגוריה:סרטים אמריקאיים משנת 1999
קטגוריה:סרטי 1999
קטגוריה:סרטים עם מוזיקה מאת הווארד שור
קטגוריה:סרטים שצולמו בניו ג'רזי
כשל אמצע לא מופץ

**כשל אמצע לא מופץ** הוא כשל לוגי המתרחש כאשר התנאי האמצעי בסילוגיזם  אינו מופץ. 

דוגמה טיפוסית לכשל זה:
#כל הסוסים אוכלים עשב
#סוקרטס אוכל עשב
#לכן, סוקרטס הוא סוס

התנאי האמצעי הוא המופיע בשתי ההנחות. במקרה כזה, זוהי כיתת אוכלי העשב. תכונת אכילת העשב מופצת לכל הסוסים, אך לא להפך. ניתן לומר ש"כל הסוסים אוכלים עשב", אך ההפצה אינה דו-כיוונית: לא ניתן לומר שכל אוכלי העשב הם סוסים. לכן, העובדה שסוקרטס אוכל עשב אינה מובילה למסקנה שהוא סוס. הוא יכול להיות חמור, כבשה או ערוד, כיתות נוספות אפשריות של אוכלי עשב. 

את הסילוגיזם ניתן להפוך לתקף אם נשנה את ההנחות כך שההפצה תהיה דו-כיוונית. לדוגמה, ניתן להפוך את ההנחה הראשית לאקסקלוסיבית, כדי לאפשר הפצה דו-כיוונית:
#סוסים ואך ורק סוסים אוכלים עשב
#סוקרטס אוכל עשב
#לכן, סוקרטס הוא סוס

דרך אחרת היא לשנות את התנאי האמצעי. לדוגמה:
#כל הסוסים אוכלים עשב 
#סוקרטס הוא סוס
#לכן, סוקרטס אוכל עשב

כאן, כיתת הסוסים היא התנאי האמצעי, ומאחר ובהנחה הראשית יש הפצה מהחלק הראשון לשני, הסילוגיזם תקף. 

אמצע לא מופץ
אלעזר בן שמעון

**אלעזר בן שמעון** (לערך 1 לספירה עד לערך 70 לספירה), היה מראשי הקנאים בתקופת המרד הגדול. כרבים ממנהיגי המרד הגדול, רוב הידוע על אלעזר בן שמעון לקוח מכתבי יוסף בן מתתיהו, ואין מקורות נוספים המעידים על חייו.

## חייו
אלעזר בן שמעון היה בן למשפחת כהנים. לאחר פרוץ המרד הגדול, השתתף אלעזר בן שמעון בהבסת צבאו של קסטיוס גאלוס, בשנת 66 והשתלט על אוצרו של המצביא הרומי המובס. לאחר הקמת "ממשלת החירות", ציפה אלעזר לקבל מינוי בממשלה, אך הוסט הצידה לטובת מנהיגים מתונים כחנן בן חנן, יוסף בן גוריון ויוסף בן מתתיהו - זאת מחשש כי בעזרת אנשיו יהיה לשליט עריץ.

לאחר אובדן הגליל לצבא אספסיאנוס, הצליח אלעזר בעזרת הכסף שבידו ובעזרת אנשיו, להשתלט על ירושלים, להדיח את הכהן הגדול מתתיהו בן תאופילוס, ולמנות אחר במקומו. חנן בן חנן מחה על צעד זה, והחלה מלחמת אחים, במהלכה התבצרו בהר הבית הקנאים בהנהגת אלעזר בן שמעון, ועמם יוחנן מגוש חלב אשר הגיע לעיר ועמו אלפי לוחמים, פליטים מחורבן הגליל. תחת השפעת יוחנן הוזמנו לעיר האדומים אשר הכריעו את המלחמה לטובת הקנאים, ורצחו אלפים מן הסיעה המתונה. לאחר מכן השתלטו הקנאים על העיר, אך יוחנן מגוש חלב השתלט על התנועה הקנאית, והדיח את אלעזר. יחד עם אלפיים מאנשיו התבצר אלעזר בבית המקדש, ומשם ניהל את מלחמתו ביוחנן. באותם הימים הגיע לעיר אף שמעון בר גיורא, מנהיג קנאים נוסף, והקים אף הוא סיעה עירונית ביחד עם אנשיו. בעיר פעל אף פלג רביעי שלא נשמע למשמעת איש משלושת מנהיגי הקנאים. ארבעת פלגי הקנאים ניהלו ביניהם מלחמות קשות וגרמו נזק כבד להגנת העיר ולתושביה. אף נשרף מחסן המזון שיכל לשמש את התושבים בעת המצור הקרב.

עם בוא חג הפסח של שנת 70 פתח אלעזר את שערי בית המקדש לעם הבא להקריב קורבנות. אל המקום הגיעו אנשיו של יוחנן מגוש חלב, כשהם נושאים נשק מוסתר בבגדיהם. לאחר הגיעם למקום שלפו את נשקם, הרגו הרג רב באנשי אלעזר, וגירשו אותם מהר הבית.

רק לאחר שהחל טיטוס במצור על ירושלים נאלצו ארבע מפלגות הקנאים היריבות להתאחד כנגד האויב המשותף.
אין ידוע מה עלה לבסוף בגורלו של אלעזר בן שמעון, אך נראה שנהרג או מת לפני נפילתו הסופית של בית המקדש.

## הערות שוליים

קטגוריה:יהודי תקופת בית שני
קטגוריה:המרד הגדול
קטגוריה:יוסף בן מתתיהו
קטגוריה:יהודים בארץ ישראל במאה ה-1
בוגנור בירדמן

שמאל|ממוזער|200px|מתמודד מנסה את מזלו בדאייה מעל הים הרחב.
**בוגנור בירדמן** (*Bognor Birdman*) היא תחרות שנתית בינלאומית הדומה לפלוגטאג. הבוגנור בירדמן החל בשנת 1971 כ"מפגן האיש-ציפור הבינלאומי" ליד העיר סלסי, במערב סאסקס, אנגליה. מטרת התחרות היא לקפוץ מהמזח המקומי ולדאות למרחק הרב ביותר מעבר לים. המנצח מקבל את פרס "בוגנור בירדמן" - פרס כספי. הפרס הראשון שחולק בתחרות היה בסך של 1,000 לירה שטרלינג ולאחר מכן הוא הוגדל ל-3,000 לירה שטרלינג.

התחרות הועברה לבוגנור רגיס בשנת 1978, שם יש מזח גבוה יותר. משנת 1983, תחרות הבוגנור בירדמן משכה קבוצות אירופאיות שונות, וגם את תשומת הלב של הערוץ הטלוויזיה הבריטי, ה-BBC.

בשנת 1984 נשבר שיא כאשר הרולד זימר הגרמני דאה למרחק של 57.8 מטרים. הוא זכה בפרס הראשון באותה תחרות - 10,000 לירה שטרלינג. בשנת 1990 מרחק השיא כבר הגיע ל-71 מטרים. מתחרות זו ואילך החלו חוקים חדשים: כדי לקבל את הפרס הכספי, המתחרים היו צריכים לעבור לפחות מאה מטר, וגובה הפרס עלה לסכום של 25,000 לירה שטרלינג.

## קישורים חיצוניים

* האתר הרשמי של התחרות

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות הנדסת מכונות
רד בול פלוגטאג

[250px|ממוזער|שמאל|כלי הטיס של [קיבוץ גלעד בתחרות בישראל ביוני 2011]]
[שמאל|ממוזער|250px|אירוע פלוגטאג ב[קלן 2006]]
**רד בול פלוגטאג** (מגרמנית: **Flugtag**, "יום תעופה") היא תחרות תעופה הדומה לבוגנור בירדמן. 
בתחרות הפלוגטאג, צריכים מתחרים להכין כלי טיס מעופף (לא מטוס אמיתי, אלא משהו דומה, ללא כל כוח חשמלי שמניע אותו), בו אורך מוטת הכנפיים לא יעלה על 10 מטרים, רוחב בסיס הגלגלים יגיע לרוחב מקסימלי של 4 מטרים, גובה הכלי לא יעבור 6 מטרים, ומשקל הכלי לא יעלה על 200 ק"ג (כולל הטייס).

צוות השופטים מורכב מאנשים המבינים בתחומי הטיס, הבידור והספורט השונים. השופטים קובעים את מנצח התחרות לפי כמה קני מידה:
# מרחק הטיס של כלי התעופה
# יצירתיות (מראה כלי הטיס, צורתו וכו')
# יכולות תיאטרליות של המשתתפים

תחרות הפלוגטאג הראשונה שהתקיימה בעולם הייתה באוסטריה (בווינה) בשנת 1991 על ידי חברת רד בול. הפופולריות של התחרות הייתה כה גדולה, כך שגם חברת רדבול הרוויחה מהתחרות, וגם התחרות התפשטה לערים נוספות: לונדון, אוסטין, שיקגו, לוס אנג'לס, ניו יורק, סן פרנסיסקו, מיאמי, אנטוורפן, ברלין, יוהנסבורג, סטוקהולם, ניו זילנד, תל אביב, לוזאן, דוברובניק ועוד כמה אחרים. 

תחרות הפלוגטאג הראשונה שנערכה בישראל הייתה בשנת 2003 בגני יהושע, בהשתתפותם של 33 צוותים. מארגני התחרות בנו בגני יהושע באגם המלאכותי מקפצה, ממנה נדרשו המתחרים לקפוץ. הצוות המנצח היה צוות "הדרקון מהירקון" מקיבוץ נירים, אשר הצליח לקפוץ למרחק של 10.5 מטרים. במקום השני זכה תומאס הקטר, אשר הגיע למרחק של 11 מטרים (נא לא לשכוח שלא רק המרחק קובע). במקום השלישי זכה "בליסטרה בול", שהגיע למרחק של 8.5 מטרים, וקיבל את פרס היצירתיות, אבל צוות "ברזונטאש" היה שהגיע למרחק הגדול ביותר - 24 מ' (אך לא זכה באף אחד מהמקומות הראשונים).

## אסונות
בשנת 2010 בבוקרשט בירת רומניה אישה מחופשת למיס פיגי קפצה על פסנתר כנף, ועם פגיעת הפסנתר במים, נפלה על הפסנתר קיבלה מכה בראשה, איבדה את ההכרה, והיא נותרה שוכבת במקומה על גבי הפסנתר הצף. כמו כן סבלה מפגיעה בחוט השדרה, וייתכן שתישאר נכה בגפיה התחתונות. צוות החילוץ שניגש אליה מיד לא היה בעל הכשרה רפואית, ולא ידע כיצד לטפל בה.

## קישורים חיצוניים

* 
* תחרות הפלוגטאג
* רד בול פלוגטאג ישראל
* המופע המלא של קבוצת royal flush  בתחרות אשר התקיימה בישראל

## הערות שוליים

קטגוריה:תחרויות הנדסת מכונות
קטגוריה:תעופה אזרחית
קטגוריה:רד בול